title: Σύσταση του Συμβουλίου, της 10ης Ιουλίου 2012 , σχετικά με το εθνικό πρόγραμμα μεταρρυθμίσεων του 2012 της Γερμανίας και την έκδοση γνώμης του Συμβουλίου σχετικά με το πρόγραμμα σταθερότητας της Γερμανίας, 2012-2016

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               C 219/35

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με το εθνικό πρόγραμμα μεταρρυθμίσεων του 2012 της Γερμανίας και την έκδοση γνώμης του Συμβουλίου σχετικά με το πρόγραμμα σταθερότητας της Γερμανίας, 2012-2016
   2012/C 219/10
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Κατόπιν διαβούλευσης με την οικονομική και δημοσιονομική επιτροπή,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής για την Ευρώπη 2020, μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, εστιάζεται στους νευραλγικούς τομείς στους οποίους απαιτείται δράση, ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, το Συμβούλιο εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικονομικές τους πολιτικές και στις πολιτικές για την απασχόληση.

               (3)

               Στις 12 Ιουλίου 2011, το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Γερμανίας για το 2011 και εξέδωσε γνώμη σχετικά με το επικαιροποιημένο πρόγραμμα σταθερότητας της Γερμανίας για την περίοδο 2011-2014.

               (4)

               Στις 23 Νοεμβρίου 2011, η Επιτροπή εξέδωσε τη δεύτερη ετήσια επισκόπηση για την ανάπτυξη, η οποία σηματοδοτεί την έναρξη του δεύτερου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, που εδράζεται στη στρατηγική «Ευρώπη 2020». Στις 14 Φεβρουαρίου 2012, η Επιτροπή, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (4), εξέδωσε την έκθεση του μηχανισμού επαγρύπνησης, στην οποία η Γερμανία δεν ονομάζεται ως ένα από τα κράτη μέλη για τα οποία πρόκειται να διεξαχθεί εμπεριστατωμένη επισκόπηση.

               (5)

               Την 1η Δεκεμβρίου 2011, το Συμβούλιο ενέκρινε συμπεράσματα που καλούσαν την επιτροπή κοινωνικής προστασίας, σε συνεργασία με την επιτροπή απασχόλησης και άλλες επιτροπές, να παρουσιάσει τις απόψεις της όσον αφορά δράσεις που συνιστώνται στο πλαίσιο του κύκλου πολιτικής «Ευρώπη 2020». Οι απόψεις αυτές αποτελούν μέρος της γνώμης της επιτροπής απασχόλησης.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 15 Φεβρουαρίου 2012, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2012 και ψήφισμα σχετικά με τη συμβολή στην ετήσια επισκόπηση της ανάπτυξης 2012.

               (7)

               Στις 2 Μαρτίου 2012, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την τόνωση της ανάπτυξης. Υπογράμμισε την ανάγκη να επιδιωχθεί διαφοροποιημένη και φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανεισμού στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (8)

               Στις 2 Μαρτίου 2012, το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο σύμφωνο για το ευρώ+ να υποβάλουν εγκαίρως τις δεσμεύσεις τους που θα περιληφθούν στα οικεία προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (9)

               Στις 18 Απριλίου 2012, η Γερμανία υπέβαλε το οικείο πρόγραμμα σταθερότητας για την περίοδο 2012-2016 και, στις 12 Απριλίου 2012, το εθνικό της πρόγραμμα μεταρρυθμίσεων για το 2012. Προκειμένου να ληφθεί υπόψη η αλληλεξάρτησή τους, τα προγράμματα αυτά αξιολογήθηκαν ταυτοχρόνως.

               (10)

               Σύμφωνα με την πρώτη κοινοποίηση των στοιχείων για το έλλειμμα και το χρέος που υπέβαλε η Γερμανία το 2012 για τα έτη 2008-2011 για την εφαρμογή της διαδικασίας υπερβολικού ελλείμματος, το έλλειμμα γενικής κυβέρνησης το 2011 ήταν κάτω από την τιμή αναφοράς του 3 % του ΑΕΠ που προβλέπει η Συνθήκη. Επιπλέον, σύμφωνα με τις εαρινές προβλέψεις του 2012 των υπηρεσιών της Επιτροπής, το έλλειμμα γενικής κυβέρνησης αναμένεται να παραμείνει κάτω από την τιμή αναφοράς που προβλέπει η Συνθήκη και να υποχωρήσει περαιτέρω κατά την περίοδο που αφορούν οι προβλέψεις. Ως εκ τούτου, και σύμφωνα με τις διατάξεις του συμφώνου σταθερότητας και ανάπτυξης, στις 30 Μαΐου, η Επιτροπή εξέδωσε σύσταση για απόφαση του Συμβουλίου σχετικά με την κατάργηση της απόφασης περί της ύπαρξης υπερβολικού ελλείμματος βάσει του άρθρου 126 παράγραφο 12 της Συνθήκης (5).

               (11)

               Βάσει της αξιολόγησης του προγράμματος σταθερότητας σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο στο οποίο στηρίζονται οι δημοσιονομικές προβολές στο εν λόγω πρόγραμμα είναι ρεαλιστικό. Οι προβολές του προγράμματος σταθερότητας για τα έτη 2012-2013 είναι γενικά σύμφωνες με τις εαρινές προβλέψεις του 2012 των υπηρεσιών της Επιτροπής όσον αφορά τον ρυθμό και τη μορφή της οικονομικής ανάπτυξης, καθώς και τις εξελίξεις στην αγορά εργασίας. Οι προβολές του προγράμματος σταθερότητας όσον αφορά την οικονομική ανάπτυξη κατά τα απώτερα έτη είναι γενικά σύμφωνες με την εκτίμηση της Επιτροπής για τον μεσοπρόθεσμο δυνητικό ρυθμό ανάπτυξης της Γερμανίας. Ο στόχος της δημοσιονομικής στρατηγικής που περιγράφεται στο πρόγραμμα σταθερότητας είναι να επιτευχθεί ο μεσοπρόθεσμος δημοσιονομικός στόχος (ΜΔΣ) ήδη το 2012 και από το 2014 να υπάρξουν κατ’ ουσίαν ισοσκελισμένοι προϋπολογισμοί σε ονομαστικούς όρους, αρχίζοντας από ονομαστικό έλλειμμα 1,0 % του ΑΕΠ το 2011, δηλαδή κάτω από την τιμή αναφοράς του 3 % που προβλέπει η Συνθήκη, πολύ πριν από την προθεσμία του 2013. Το πρόγραμμα προσδιορίζει τον προηγούμενο ΜΔΣ για διαρθρωτικό έλλειμμα ύψους ½ % του ΑΕΠ (ο οποίος θεωρείται περιορισμένη απόκλιση της τάξης του 0,5 % του ΑΕΠ), το οποίο ανταποκρίνεται επαρκώς στις απαιτήσεις του συμφώνου σταθερότητας και ανάπτυξης, για έλλειμμα που δεν υπερβαίνει το 0,5 % του ΑΕΠ. Μπορεί να προκύψουν κίνδυνοι για τους στόχους σχετικά με το έλλειμμα και το χρέος, ιδίως εάν αποδειχθούν αναγκαία πρόσθετα μέτρα για τη σταθεροποίηση του χρηματοοικονομικού τομέα. Με βάση το (εκ νέου υπολογισθέν) διαρθρωτικό δημοσιονομικό ισοζύγιο (6), η Γερμανία προτίθεται να μην παραιτηθεί από τον ΜΔΣ της καθ’ όλη την περίοδο που καλύπτει το πρόγραμμα σταθερότητας, κάτι που φαίνεται ρεαλιστικό, λαμβανομένης υπόψη της εκτίμησης του κινδύνου. Σύμφωνα με τις πληροφορίες που περιλαμβάνονται στο πρόγραμμα σταθερότητας και λαμβάνοντας επίσης υπόψη την εκτίμηση κινδύνου, ο ρυθμός αύξησης των δημόσιων δαπανών, λαμβανομένων υπόψη των μέτρων διακριτικής ευχέρειας στο σκέλος των εσόδων, αναμένεται να υπερβεί την τιμή αναφοράς για τις δαπάνες που προβλέπει το σύμφωνο σταθερότητας και ανάπτυξης το 2012, όχι όμως και το 2013.
               Το ακαθάριστο χρέος προβλέπεται να αυξηθεί κατά 0,8 ποσοστιαίες μονάδες σε 82,0 % του ΑΕΠ το 2012, για να υποχωρήσει στο 80 % του ΑΕΠ το 2013 και να παραμείνει σε καθοδική πορεία εν συνεχεία. Μετά τη διόρθωση του υπερβολικού ελλείμματος, η Γερμανία βρίσκεται σε μεταβατική περίοδο και, σύμφωνα με τα προγράμματά της, σημειώνει επαρκή πρόοδο προς την κατεύθυνση της συμμόρφωσης με την τιμή αναφοράς για τη μείωση του χρέους που προβλέπει το σύμφωνο σταθερότητας και ανάπτυξης.

               (12)

               Η ομοσπονδιακή κυβέρνηση έχει λάβει μέτρα για τη βελτίωση της αποτελεσματικότητας των δημόσιων δαπανών στον τομέα της ιατροφαρμακευτικής περίθαλψης και έχει προτείνει μεταρρύθμιση της μακροχρόνιας περίθαλψης. Ενδέχεται να χρειαστούν περαιτέρω προσπάθειες στον τομέα της ιατροφαρμακευτικής περίθαλψης, προκειμένου να περιοριστούν οι αναμενόμενες πρόσθετες αυξήσεις των δαπανών. Η προτεινόμενη μεταρρύθμιση της μακροχρόνιας περίθαλψης φαίνεται ανεπαρκής για την αντιμετώπιση των αναμενόμενων μελλοντικών αυξήσεων του κόστους. Υπάρχουν περιθώρια βελτίωσης της αποτελεσματικότητας του φορολογικού συστήματος. Η ομοσπονδιακή κυβέρνηση έχει σημειώσει σημαντική πρόοδο προς την κατεύθυνση της υλοποίησης της δέσμευσής της να αυξήσει τις δαπάνες στους τομείς της παιδείας και της έρευνας, οι οποίες ενισχύουν την ανάπτυξη. Ωστόσο, παραμένει επίσης σημαντικό τα ομοσπονδιακά κρατίδια (Länder) και οι δήμοι και οι κοινότητες, που έχουν αναλάβει τον κύριο όγκο των δαπανών στους τομείς της εκπαίδευσης και της έρευνας, να εξασφαλίσουν τη διάθεση επαρκών και αποτελεσματικών δαπανών στους εν λόγω τομείς. Η θέσπιση του νέου συνταγματικού «φρένου στο χρέος» ενίσχυσε περαιτέρω το γερμανικό δημοσιονομικό πλαίσιο. Δεν σημειώθηκε, ωστόσο, σημαντική πρόοδος σε ό,τι αφορά την εφαρμογή του δημοσιονομικού κανόνα σε επίπεδο ομόσπονδων κρατιδίων.

               (13)

               Η σημαντική δημόσια στήριξη στον χρηματοοικονομικό τομέα, σε συνδυασμό με τις προσπάθειες προσαρμογής που κατέβαλε ο ίδιος ο τομέας και με τις ευεργετικές συνέπειες που είχε η ανάκαμψη της γερμανικής οικονομίας, σταθεροποίησε το σύνολο του τομέα. Παρά την εν γένει σχετική σταθερότητα του χρηματοοικονομικού τομέα και την απουσία πιστωτικής ασφυξίας, υπάρχουν ακόμη αδυναμίες, ιδίως τα διαρθρωτικά προβλήματα ορισμένων κεντρικών τραπεζών ομόσπονδων κρατιδίων (Landesbanken), και συγκεκριμένα η απουσία ενός βιώσιμου επιχειρηματικού μοντέλου, οι ανεπαρκείς δομές διακυβέρνησης και τα τρωτά σημεία λόγω του υψηλού βαθμού εξάρτησης από χρηματοδοτήσεις χονδρικής.

               (14)

               Οι καλές επιδόσεις της γερμανικής αγοράς εργασίας, με αυξανόμενη απασχόληση και μέτρια ανεργία, δεν ωφέλησαν όλους τους συμμετέχοντες στον ίδιο βαθμό και οι μισθοί δεν αυξήθηκαν κάθε φορά που αυξήθηκε η παραγωγικότητα. Τα φορολογικά αντικίνητρα που συνεπάγεται η υψηλή φορολογική επιβάρυνση, ιδίως λόγω των υψηλών εισφορών κοινωνικής ασφάλισης, εξακολουθούν να εμποδίζουν την ενσωμάτωση ιδίως των χαμηλόμισθων στην αγορά εργασίας. Το συχνό φαινόμενο των μικροδουλειών περιορίζει την απόκτηση συνταξιοδοτικών δικαιωμάτων. Ως εκ τούτου, υπάρχει ανάγκη βελτίωσης της μετάβασης από τις μικροδουλειές σε σταθερότερες μορφές συμβάσεων. Η πρόσφατη μεταρρύθμιση των μέσων της αγοράς εργασίας θα πρέπει να στηρίξει τη δημιουργία ευκαιριών απασχόλησης για όλους. Η βελτίωση των επιδόσεων του εκπαιδευτικού συστήματος, ιδίως η βελτίωση των μαθητικών επιδόσεων των μειονεκτουσών ομάδων, συνιστά μείζονα πρόκληση για τη Γερμανία. Μεσοπρόθεσμα και μακροπρόθεσμα, η εξασφάλιση της διαθεσιμότητας εξειδικευμένου εργατικού δυναμικού θα είναι καθοριστικής σημασίας για τον μετριασμό των αρνητικών συνεπειών των δημογραφικών εξελίξεων σε ενδεχόμενη ανάπτυξη. Σημαντική πηγή ανησυχίας αποτελεί η χαμηλή συμμετοχή πλήρους απασχόλησης των γυναικών στην αγορά εργασίας. Τα φορολογικά αντικίνητρα για τα άτομα που συνεισφέρουν το δεύτερο εισόδημα σε ένα νοικοκυριό και η έλλειψη ολοήμερων παιδικών σταθμών και σχολείων αποτελούν εμπόδια για τη συμμετοχή γυναικών στην αγορά εργασίας.

               (15)

               Η Γερμανία επιδιώκει μια σημαντική μεταρρύθμιση του ενεργειακού συστήματος. Το συνολικό οικονομικό κόστος της μετατροπής του ενεργειακού συστήματος θα πρέπει να ελαχιστοποιηθεί με την επιτάχυνση της επέκτασης του εθνικού και διασυνοριακού δικτύου, τη διαρκή βελτίωση της σχέσης κόστους-οφέλους των πολιτικών στους τομείς του κλίματος και των ανανεώσιμων πηγών ενέργειας, τη λήψη αποφασιστικών μέτρων για την περαιτέρω αύξηση της ενεργειακής απόδοσης, καθώς και την αύξηση του ανταγωνισμού στις αγορές ενέργειας. Δεδομένης της κεντρικής γεωγραφικής θέσης της Γερμανίας, το γερμανικό σιδηροδρομικό σύστημα έχει σημαντικό αντίκτυπο στο σύνολο του ευρωπαϊκού σιδηροδρομικού συστήματος. Ο ανταγωνισμός στις αγορές σιδηροδρομικών μεταφορών φορτίων και επιβατών παραμένει ιδιαίτερα περιορισμένος, κυρίως λόγω της απουσίας πραγματικού διαχωρισμού μεταξύ των φορέων διαχείρισης των υποδομών και των υπηρεσιών σιδηροδρομικών μεταφορών. Παρά την πρόοδο που έχει σημειωθεί τα τελευταία χρόνια, μεταξύ άλλων μέσω της εφαρμογής της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (7) («οδηγία για τις υπηρεσίες»), φαίνεται να υπάρχουν περιθώρια περαιτέρω τόνωσης του ανταγωνισμού και της ανάπτυξης της παραγωγικότητας σε ορισμένους τομείς υπηρεσιών.

               (16)

               Η Γερμανία έχει αναλάβει μια σειρά δεσμεύσεων στο πλαίσιο του συμφώνου για το ευρώ+. Οι δεσμεύσεις, καθώς και η εφαρμογή των δεσμεύσεων που υποβλήθηκαν το 2011, αφορούν την προώθηση της απασχόλησης, τη βελτίωση της ανταγωνιστικότητας, την αύξηση της διατηρησιμότητας των δημόσιων οικονομικών και την ενίσχυση της χρηματοοικονομικής σταθερότητας. Η Επιτροπή εκτίμησε την υλοποίηση των δεσμεύσεων που αναλήφθηκαν στο πλαίσιο του συμφώνου για το ευρώ+. Τα αποτελέσματα αυτής της εκτίμησης ελήφθησαν υπόψη στις συστάσεις κατωτέρω.

               (17)

               Στο πλαίσιο του Ευρωπαϊκού Εξαμήνου, η Επιτροπή εκπόνησε συνολική ανάλυση της οικονομικής πολιτικής της Γερμανίας. Εκτίμησε το πρόγραμμα σταθερότητας και το εθνικό πρόγραμμα μεταρρυθμίσεων. Έλαβε υπόψη όχι μόνο τη συνάφειά τους για διατηρήσιμη δημοσιονομική και κοινωνικοοικονομική πολιτική στη Γερμανία, αλλά επίσης την τήρηση εκ μέρους τους των κανόνων και των κατευθυντήριων γραμμών της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ένωσης με την παροχή εισροών σε επίπεδο ΕΕ σε μελλοντικές εθνικές αποφάσεις. Οι συστάσεις που απηύθυνε στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 4 κατωτέρω.

               (18)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του (8) αντανακλάται ιδίως στη σύσταση 1 κατωτέρω,

         ΣΥΝΙΣΤΑ ότι η Γερμανία πρέπει να αναλάβει δράση κατά την περίοδο 2012-2013 ώστε:

               1.

               Να συνεχίσει τις υγιείς δημοσιονομικές πολιτικές για την επίτευξη του ΜΔΣ έως το 2012. Προς τον σκοπό αυτό, να εφαρμόσει τη δημοσιονομική στρατηγική όπως έχει προβλεφθεί, εξασφαλίζοντας τη συμμόρφωση με την τιμή αναφοράς για τις δαπάνες, καθώς και επαρκή πρόοδο στην κατεύθυνση της συμμόρφωσης με την τιμή αναφοράς για τη μείωση του χρέους· να συνεχίσει την πορεία προς την ευνοϊκή για την ανάπτυξη εξυγίανση, καταβάλλοντας πρόσθετες προσπάθειες, για να αυξήσει την αποτελεσματικότητα των δημόσιων δαπανών για την ιατροφαρμακευτική περίθαλψη και τη μακροχρόνια περίθαλψη, και αξιοποιώντας το ανεκμετάλλευτο δυναμικό για τη βελτίωση της αποτελεσματικότητας του φορολογικού συστήματος· να χρησιμοποιήσει τα διαθέσιμα περιθώρια αύξησης και αποτελεσματικότερης χρήσης των ευνοϊκών για την ανάπτυξη δαπανών στον τομέα της εκπαίδευσης και της έρευνας σε όλα τα επίπεδα της κρατικής διοίκησης· να ολοκληρώσει την εφαρμογή του «φρένου στα χρέη» κατά τρόπο συνεπή σε όλα τα ομόσπονδα κρατίδια, εξασφαλίζοντας έγκαιρες και κατάλληλες διαδικασίες παρακολούθησης και μηχανισμούς συμμόρφωσης.

               2.

               Να αντιμετωπίσει τις διαρθρωτικές αδυναμίες του χρηματοοικονομικού τομέα που απομένουν, ιδίως με την αναδιάρθρωση των Landesbanken που έχουν ανάγκη από ένα επαρκώς χρηματοδοτούμενο βιώσιμο επιχειρηματικό μοντέλο, αποφεύγοντας συγχρόνως υπερβολική απομόχλευση.

               3.

               Να μειώσει την υψηλή φορολογική επιβάρυνση με τρόπο δημοσιονομικά ουδέτερο, ιδίως για τους χαμηλόμισθους, και να διατηρήσει τα κατάλληλα μέτρα ενεργοποίησης και ενσωμάτωσης, κυρίως για τους μακροχρόνια ανέργους. Να δημιουργήσει τις συνθήκες που θα επιτρέπουν στους μισθούς να συμβαδίζουν με την αύξηση της παραγωγικότητας. Να λάβει μέτρα για τη βελτίωση των εκπαιδευτικών επιδόσεων των μειονεκτουσών ομάδων, ιδίως εξασφαλίζοντας ίσες ευκαιρίες στο σύστημα εκπαίδευσης και κατάρτισης. Να καταργηθεί σταδιακά τα φορολογικά αντικίνητρα για τα άτομα που συνεισφέρουν το δεύτερο εισόδημα σε ένα νοικοκυριό και να αυξήσει τη διαθεσιμότητα ολοήμερων παιδικών σταθμών και σχολείων.

               4.

               Να συνεχίσει τις προσπάθειές της για την ελαχιστοποίηση του συνολικού κόστους της μετατροπής του ενεργειακού συστήματος, μεταξύ άλλων επιταχύνοντας την επέκταση των εθνικών και διασυνοριακών δικτύων ηλεκτρικής ενέργειας και φυσικού αερίου. Να μεριμνήσει ώστε το θεσμικό πλαίσιο να εγγυάται τον αποτελεσματικό ανταγωνισμό στις αγορές σιδηροδρομικών μεταφορών. Να λάβει μέτρα για την τόνωση του ανταγωνισμού στους τομείς των υπηρεσιών, συμπεριλαμβανομένων των επαγγελματικών υπηρεσιών και ορισμένων βιοτεχνικών δραστηριοτήτων, ιδίως στον τομέα των κατασκευών.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΉ

      (1)  ΕΕ L 209 της 2.8.1997, σ. 1.

      (2)  Διατηρούνται για το 2012 με την απόφαση 2012/238/ΕΕ του Συμβουλίου, της 26ης Απριλίου 2012, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 119 της 4.5.2012, σ. 47).

      (3)  ΕΕ C 212 της 19.7.2011, σ. 9.

      (4)  ΕΕ L 306 της 23.11.2011, σ. 25.

      (5)  Η επακόλουθη απόφαση 2012/369/EE του Συμβουλίου εκδόθηκε στις 22 Ιουνίου 2012 (ΕΕ L 179 της 11.7.2012, σ. 17).

      (6)  Κυκλικά προσαρμοσμένο δημοσιονομικό αποτέλεσμα μη λαμβανομένων υπόψη των έκτακτων και προσωρινών μέτρων, όπως υπολογίσθηκε εκ νέου από τις υπηρεσίες της Επιτροπής βάσει των πληροφοριών που παρέχονται στο πρόγραμμα, χρησιμοποιώντας την από κοινού συμφωνηθείσα μεθοδολογία.

      (7)  ΕΕ L 376 της 27.12.2006, σ. 36.

      (8)  Βάσει του άρθρου 5 παράγραφος 2 του κανονισμού (ΕΚ) αριθ. 1466/97.


title: Σύσταση για Γνωμη του Συμβουλίου κατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημενο πρόγραμμα σταθερότητας του Λουξεμβούργου, 2001-2005

text: ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---


Avis juridique important

|

31970H0128

70/128/ΕΟΚ: Σύσταση της Επιτροπής, της 22ας Δεκεμβρίου 1969, όπως προβλέπεται στο άρθρο 37 παράγραφος 6 της Συνθήκης ΕΟΚ, προς την Γαλλική Δημοκρατία σχετικά με την διευθέτηση του καθεστώτος εισαγωγής πετρελαϊκών προϊόντων (Το κείμενο στη γαλλική γλώσσα είναι το μόνο αυθεντικό)

Επίσημη Εφημερίδα αριθ. L 031 της 09/02/1970 σ. 0026 - 0029 Δανική ειδική έκδοση: Σειρά II τόμος VI σ. 0039  Αγγλική ειδική έκδοση: Σειρά II τόμος VI σ. 0036

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31974H0598

74/598/ΕΟΚ : Σύσταση της Επιτροπής, της 18ης Νοεμβρίου 1974, που απευθύνεται στην Ιταλική Δημοκρατία σχετικά με την διευθέτηση του εθνικού μονοπωλίου εμπορικού χαρακτήρα κατεργασμένων καπνών έναντι των νέων κρατών μελών

Επίσημη Εφημερίδα αριθ. L 326 της 06/12/1974 σ. 0029 - 0030

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

52003HB0001

Σύσταση, βάσει του άρθρου 10.6 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, για απόφαση του Συμβουλίου για τροποποίηση του άρθρου 10.2 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (ΕΚΤ/2003/1)

Επίσημη Εφημερίδα αριθ. C 029 της 07/02/2003 σ. 0006 - 0011

Σύσταση, βάσει του άρθρου 10.6 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, για απόφαση του Συμβουλίου για τροποποίηση του άρθρου 10.2 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας(ΕΚΤ/2003/1)(2003/C 29/07)(Υποβλήθηκε από την Ευρωπαϊκή Κεντρική Τράπεζα στις 7 Ιουλίου 1998)ΑΙΤΙΟΛΟΓΙΚΗ ΕΚΘΕΣΗΜε τη συνθήκη της Νίκαιας προστέθηκε στο καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας νέο άρθρο 10.6, σύμφωνα με το οποίο "Το άρθρο 10.2 [του καταστατικού] μπορεί να τροποποιηθεί από το Συμβούλιο, συνερχόμενο σε επίπεδο Αρχηγών κρατών ή κυβερνήσεων, που αποφασίζει ομόφωνα, είτε κατόπιν συστάσεως της ΕΚΤ και μετά από διαβούλευση με το Ευρωπαϊκό Κοινοβούλιο και την Επιτροπή είτε κατόπιν συστάσεως της Επιτροπής και μετά από διαβούλευση με το Ευρωπαϊκό Κοινοβούλιο και την ΕΚΤ. Το Συμβούλιο συνιστά στα κράτη μέλη να υιοθετήσουν τις τροποποιήσεις αυτές. Οι τροποποιήσεις αυτές αρχίζουν να ισχύουν αφού επικυρωθούν από όλα τα κράτη μέλη σύμφωνα με τους αντίστοιχους συνταγματικούς κανόνες τους [...]". Το άρθρο 10.6 πρέπει να αναγνωσθεί σε συνδυασμό με τη Δήλωση σχετικά με το άρθρο 10.6 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, η οποία προσαρτάται στη συνθήκη της Νίκαιας και σύμφωνα με την οποία "Η Διάσκεψη αναμένει να υποβληθεί, το συντομότερο δυνατό, σύσταση υπό την έννοια του άρθρου 10.6 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας".Υπό το φως των παραπάνω, η ΕΚΤ υποβάλλει την παρούσα σύσταση για απόφαση του Συμβουλίου περί τροποποίησης του άρθρου 10.2 του καταστατικού. Ακολούθως προς τις διατάξεις του άρθρου 10.6 του καταστατικού, η σύσταση εκδόθηκε ομόφωνα από το διοικητικό συμβούλιο της ΕΚΤ. Η σύσταση θα δημοσιευθεί στην Επίσημη Εφημερίδα της Ευρωπαϊκής Ένωσης.1. ΓΕΝΙΚΕΣ ΠΑΡΑΤΗΡΗΣΕΙΣΤο άρθρο 10.6 του καταστατικού παρέχει τη νομική βάση για την προσαρμογή των όρων ψηφοφορίας εντός του διοικητικού συμβουλίου. Καθώς, διά του εν λόγω άρθρου, η διενέργεια τροποποιήσεων περιορίζεται στο άρθρο 10.2 του καταστατικού, οποιαδήποτε προσαρμογή των όρων ψηφοφορίας τελεί υπό την επιφύλαξη του δικαιώματος των μελών του διοικητικού συμβουλίου να παρίστανται στις συνεδριάσεις του διοικητικού συμβουλίου (άρθρο 10.1 του καταστατικού), και υπό την ιδιότητά τους αυτή, να συμμετέχουν στις συζητήσεις. Επιπλέον, σε καμία περίπτωση η προσαρμογή των όρων ψηφοφορίας δεν επηρεάζει την ψηφοφορία επί αποφάσεων λαμβανομένων βάσει των άρθρων 28, 29, 30, 32, 33 και 51 του καταστατικού (άρθρο 10.3 του καταστατικού).Προκειμένου να διατηρηθεί η ικανότητα του διοικητικού συμβουλίου για αποτελεσματική και έγκαιρη λήψη αποφάσεων σε μια διευρυμένη ζώνη του ευρώ, ο αριθμός των διοικητών με δικαίωμα ψήφου πρέπει να είναι μικρότερος του συνολικού αριθμού των διοικητών στο διοικητικό συμβούλιο. Ένα σύστημα εκ περιτροπής άσκησης δικαιώματος ψήφου αποτελεί ένα δίκαιο, αποτελεσματικό και αποδεκτό τρόπο διάθεσης των δικαιωμάτων ψήφου στους διοικητές. Τα έξι μέλη της εκτελεστικής επιτροπής διατηρούν μόνιμο δικαίωμα ψήφου. Οποιαδήποτε τροποποίηση της ρύθμισης αυτής δύσκολα θα συμβιβαζόταν με το ειδικό καθεστώς των τελευταίων, όπως καθορίζεται στη συνθήκη ΕΚ και στο καταστατικό. Πρόκειται για τα μόνα μέλη του διοικητικού συμβουλίου τα οποία διορίζονται σε ευρωπαϊκό επίπεδο, βάσει διαδικασίας προβλεπόμενης στη συνθήκη, και τα οποία ασκούν τα καθήκοντά τους αποκλειστικά στο πλαίσιο της ζώνης του ευρώ και για λογαριασμό της ΕΚΤ, η αρμοδιότητα της οποίας εκτείνεται σε ολόκληρη τη ζώνη του ευρώ. Τέλος, πρέπει να ληφθεί επίσης υπόψη ότι η ψήφος του προέδρου, ο οποίος είναι μέλος της εκτελεστικής επιτροπής, υπερισχύει σε περίπτωση ισοψηφίας.Κατευθυντήριο ρόλο στην εκπόνηση του συστήματος εκ περιτροπής άσκησης δικαιώματος ψήφου θα πρέπει να έχουν πέντε θεμελιώδεις αρχές οι οποίες συνοψίζονται στα ακόλουθα: "ένα μέλος, μία ψήφος", "συμμετοχή ad personam", "αντιπροσωπευτικότητα", "αυτόματη προσαρμογή/σταθερότητα" και "διαφάνεια".Κατά πρώτον, η αρχή "ένα μέλος, μία ψήφος" αποτελεί τον πυρήνα της διαδικασίας λήψης αποφάσεων της ΕΚΤ/του Ευρωσυστήματος και πρέπει να διατηρηθεί για όσα μέλη έχουν δικαίωμα ψήφου. Αναγκαία, πάντως, συνέπεια της εφαρμογής του συστήματος εκ περιτροπής άσκησης δικαιώματος ψήφου είναι ότι με την αύξηση του αριθμού των διοικητών θα παύσουν να έχουν όλα τα μέλη του διοικητικού συμβουλίου μόνιμο δικαίωμα ψήφου.Κατά δεύτερον, όλα τα μέλη του διοικητικού συμβουλίου θα εξακολουθήσουν να συμμετέχουν στις συνεδριάσεις του διοικητικού συμβουλίου σε προσωπική και ανεξάρτητη βάση, είτε έχουν δικαίωμα ψήφου είτε όχι.Τρίτον, καθώς η εισαγωγή ενός συστήματος εκ περιτροπής άσκησης δικαιώματος ψήφου μπορεί, θεωρητικά, να οδηγήσει σε καταστάσεις στις οποίες τα μέλη του διοικητικού συμβουλίου με δικαίωμα ψήφου προέρχονται από κράτη μέλη που, συνολικά θεωρούμενα, ενδέχεται να λογίζονται μη επαρκώς αντιπροσωπευτικά της οικονομίας της ζώνης του ευρώ στο σύνολό της, κρίνεται απαραίτητη η εκπόνηση του εν λόγω συστήματος κατά τρόπο που να αποκλείει παρόμοιες καταστάσεις. Προκειμένου να υπάρξει αντιπροσωπευτικότητα στο πλαίσιο του συστήματος εκ περιτροπής άσκησης δικαιώματος ψήφου, πρέπει να γίνει διαφοροποίηση μεταξύ των διοικητών επί τη βάσει της συχνότητας με την οποία απολαύουν του δικαιώματος ψήφου, έτσι ώστε οι διοικητές των μεγαλύτερων κρατών μελών να απολαύουν του δικαιώματος ψήφου με μεγαλύτερη συχνότητα απ' ό,τι οι διοικητές μικρότερων κρατών μελών. Αν και συνεπάγεται απόκλιση από τις ισχύουσες διατάξεις περί ψηφοφορίας εντός του διοικητικού συμβουλίου, η προσφυγή σε επιχειρήματα που άπτονται της αντιπροσωπευτικότητας ερείδεται αποκλειστικά στην ανάγκη να εξυπηρετηθεί η επίδραση της διεύρυνσης στη λήψη αποφάσεων εντός του διοικητικού συμβουλίου. Αυτή η ex ante διαφοροποίηση μεταξύ διοικητών θα πρέπει να αφορά αποκλειστικά τον εκ των προτέρων καθορισμό της συχνότητας με την οποία κάθε διοικητής απολαύει δικαιώματος ψήφου. Η αρχή "ένα μέλος, μία ψήφος" πρόκειται να εξακολουθήσει να εφαρμόζεται σε όλους τους διοικητές που θα έχουν δικαίωμα ψήφου σε οποιαδήποτε χρονική στιγμή. Συνεπώς, η ως άνω διαφοροποίηση δεν πρόκειται να επηρεάσει την ίδια την ουσία της λήψης αποφάσεων, αλλά είναι κρίσιμη μόνο στο πλαίσιο της διαδικασίας καθορισμού τού ποιος ψηφίζει πότε.Τέταρτον, το σύστημα της εκ περιτροπής άσκησης δικαιώματος ψήφου πρέπει να δομηθεί κατά τρόπο που τόσο το σύστημα αυτό καθαυτό όσο και οι όποιοι κανόνες περί κατανομής των διοικητών σε διαφορετικές ομάδες και περί διάθεσης δικαιωμάτων ψήφου σε αυτές να επιτρέπουν την αυτόματη προσαρμογή του συστήματος στη διαδικασία διεύρυνσης της ζώνης του ευρώ. Επιπλέον, το σύστημα πρέπει να είναι ικανό να εξυπηρετήσει έως και 27 κράτη μέλη, ήτοι τα υπάρχοντα κράτη μέλη της ΕΕ και τις δώδεκα εντασσόμενες χώρες που περιλαμβάνονται στη δήλωση σχετικά με τη διεύρυνση της Ευρωπαϊκής Ένωσης, η οποία προσαρτάται στη συνθήκη της Νίκαιας. Αυτή η αρχή της "σταθερότητας" συνεπάγεται, ιδίως, την αποφυγή καταστάσεων στις οποίες, συνεπεία της λειτουργίας του συστήματος εκ περιτροπής άσκησης δικαιώματος ψήφου, τα μέλη ομάδας αποτελούμενης από μικρότερα κράτη μέλη θα κατέληγαν να απολαύουν του δικαιώματος ψήφου με μεγαλύτερη συχνότητα απ' ό,τι τα μέλη ομάδας αποτελούμενης από σχετικά μεγαλύτερα κράτη μέλη.Πέμπτον, η δομή του συστήματος εκ περιτροπής άσκησης δικαιώματος ψήφου πρέπει να είναι διαφανής. Επομένως, η διατύπωση του αναθεωρημένου άρθρου 10.2 του καταστατικού πρέπει να είναι κατανοητή στο μέσο πολίτη και να ανταποκρίνεται στις απαιτήσεις του πρωτογενούς κοινοτικού δικαίου.Βάσει των θεμελιωδών αυτών αρχών εκπονήθηκε η προσαρμογή των όρων ψηφοφορίας του διοικητικού συμβουλίου, οι οποίοι ορίζονται στο άρθρο 1.2. ΣΧΟΛΙΑΣΜΟΣ ΤΩΝ ΑΡΘΡΩΝΆρθρο 1Εντός των ορίων που θέτει το άρθρο 10.6 του καταστατικού, το άρθρο 1 θεσπίζει ένα σύστημα εκ περιτροπής άσκησης δικαιώματος ψήφου εντός του διοικητικού συμβουλίου. Από την ημερομηνία που ο αριθμός των μελών του διοικητικού συμβουλίου θα υπερβεί τους 21, οι όροι ψηφοφορίας στο διοικητικό συμβούλιο πρόκειται να υποστούν προσαρμογή. Ο συνολικός αριθμός των δικαιωμάτων ψήφου περιορίζεται στα 21, ρύθμιση ευθυγραμμιζόμενη προς το ισχύον θεσμικό πλαίσιο. Λόγω του ειδικού τους καθεστώτος (βλέπε παραπάνω), τα έξι μέλη της εκτελεστικής επιτροπής θα εξακολουθήσουν να έχουν μόνιμο δικαίωμα ψήφου. Τα υπολειπόμενα 15 δικαιώματα ψήφου θα επιμερίζονται μεταξύ των διοικητών οι οποίοι θα τα ασκούν εκ περιτροπής βάσει εκ των προτέρων καθοριζόμενων κανόνων. Κάθε μέλος του διοικητικού συμβουλίου με δικαίωμα ψήφου θα διαθέτει μία ψήφο και θα ασκεί το σχετικό δικαίωμα αποκλειστικά σε προσωπική και ανεξάρτητη βάση. Προκειμένου να διασφαλιστεί ότι κάθε απόφαση την οποία λαμβάνει το διοικητικό συμβούλιο είναι αντιπροσωπευτική της οικονομίας της ζώνης του ευρώ στο σύνολό της, οι διοικητές θα κατανέμονται σε ομάδες διαφοροποιούμενες με βάση τη συχνότητα με την οποία τα μέλη τους δύνανται να έχουν δικαίωμα ψήφου. Η κατανομή των διοικητών σε ομάδες θα γίνεται με βάση ορισμένη κατάταξη του κράτους μέλους της οικείας ΕθνΚΤ. Η κατάταξη αυτή, με τη σειρά της, θα βασίζεται σε ορισμένο δείκτη, και ειδικότερα στα μερίδια συμμετοχής των κρατών μελών στο σύνολο της ζώνης του ευρώ, αποτελούμενο από δύο συνιστώσες: i) το μερίδιο συμμετοχής στο συνολικό ακαθάριστο εγχώριο προϊόν σε τιμές αγοράς (εφεξής "ΑΕΠ σε τιμές αγοράς") των κρατών μελών χωρίς παρέκκλιση και ii) το μερίδιο συμμετοχής στη συνολική συγκεντρωτική λογιστική κατάσταση των νομισματικών και χρηματοπιστωτικών ιδρυμάτων (εφεξής "ΣΛΚ των ΝΧΙ") των κρατών μελών χωρίς παρέκκλιση. Η επιλογή της πρώτης και σημαντικότερης συνιστώσας, ήτοι του ΑΕΠ σε τιμές αγοράς, δικαιολογείται βάσει της εκτεταμένης χρήσης του ως του αντικειμενικότερου δείκτη του μεγέθους της συνολικής οικονομίας κάθε συμμετέχοντος κράτους μέλους. Την επιλογή της δεύτερης συνιστώσας δικαιολογεί η ανάγκη αναγνώρισης της ειδικής σημασίας του χρηματοπιστωτικού τομέα των συμμετεχόντων κρατών μελών στις αποφάσεις των κεντρικών τραπεζών. Στο ΑΕΠ σε τιμές αγοράς αποδίδεται στάθμιση 5/6 και στη ΣΛΚ των ΝΧΙ 1/6. Η συγκεκριμένη επιλογή όσον αφορά τη στάθμιση είναι κατάλληλη, καθώς μεταφράζεται σε επαρκή και αποτελεσματική αντιπροσώπευση του χρηματοπιστωτικού τομέα.Σε ό,τι αφορά τη λειτουργία του συστήματος εκ περιτροπής άσκησης δικαιώματος ψήφου προβλέπονται δύο στάδια, συναρτώμενα προς το ρυθμό της αριθμητικής διεύρυνσης της ζώνης του ευρώ:- Από την ημερομηνία που ο αριθμός των διοικητών θα υπερβεί τους 15 και έως ότου ανέλθει σε 22, αυτοί κατανέμονται σε δύο ομάδες. Για λόγους συνέχειας κρίνεται, αρχικά, πρόσφορη η εφαρμογή ενός σχετικά απλού συστήματος εκ περιτροπής άσκησης δικαιώματος ψήφου, το οποίο συνεπάγεται μια οριακή, απλώς, απόκλιση από τις ισχύουσες διατάξεις περί ψηφοφορίας. Η χρονική διάρκεια εφαρμογής του εν λόγω συστήματος είναι αβέβαιη, καθώς εξαρτάται από το ρυθμό της αριθμητικής διεύρυνσης της ζώνης του ευρώ. Η πρώτη ομάδα θα αποτελείται από τους πέντε διοικητές των οικείων ΕθνΚΤ των κρατών μελών με τα μεγαλύτερα μερίδια συμμετοχής στο σύνολο της ζώνης του ευρώ, σύμφωνα με τον προαναφερθέντα δείκτη. Η δεύτερη ομάδα θα αποτελείται από τους υπόλοιπους διοικητές. Τέσσερα δικαιώματα ψήφου επιμερίζονται μεταξύ των πέντε διοικητών της πρώτης ομάδας και έντεκα δικαιώματα ψήφου μεταξύ των υπολοίπων διοικητών που συνθέτουν τη δεύτερη ομάδα. Πάντως, από την έναρξη λειτουργίας του συστήματος εκ περιτροπής άσκησης δικαιώματος ψήφου και έως ότου ο αριθμός των διοικητών υπερβεί τους 18, κρίνεται αναγκαία η ύπαρξη έκτακτων ρυθμίσεων προς αποφυγή καταστάσεων στις οποίες τα μέλη της πρώτης ομάδας θα απολαύουν του δικαιώματος ψήφου με μικρότερη συχνότητα απ' ό,τι τα μέλη της δεύτερης ομάδας. Αυτό μπορεί να επηρεάζει τον τρόπο διάθεσης των 15 δικαιωμάτων ψήφου στις δύο ομάδες. Προς αποφυγή της κατάστασης κατά την οποία οι διοικητές οποιασδήποτε ομάδας απολαύουν δικαιώματος ψήφου με συχνότητα 100 %, το διοικητικό συμβούλιο δύναται επίσης, με απόφασή του, να αναβάλλει την έναρξη λειτουργίας του συστήματος της εκ περιτροπής άσκησης δικαιώματος ψήφου, έως ότου ο αριθμός των διοικητών υπερβεί τους 18. Επί της εφαρμογής των παραπάνω ειδικών και περιορισμένης διάρκειας ρυθμίσεων του συστήματος εκ περιτροπής άσκησης δικαιώματος ψήφου θα πρέπει να αποφασίζει το διοικητικό συμβούλιο.- Από την ημερομηνία που ο αριθμός των διοικητών θα ανέλθει σε 22, αυτοί κατανέμονται σε τρεις ομάδες. Η πρώτη ομάδα θα αποτελείται από τους πέντε διοικητές των οικείων ΕθνΚΤ των κρατών μελών με τα μεγαλύτερα μερίδια συμμετοχής στο σύνολο της ζώνης του ευρώ, σύμφωνα με τον προαναφερθέντα δείκτη. Η δεύτερη ομάδα θα αποτελείται από το ήμισυ του συνολικού αριθμού των διοικητών, στρογγυλοποιούμενο προς τα άνω, κατά περίπτωση, λαμβανομένης εν προκειμένω υπόψη της αρχής της σταθερότητας, έτσι ώστε να διασφαλίζεται ορισμένος βαθμός συνέχειας όσον αφορά τη συχνότητα με την οποία τα μέλη της δεύτερης ομάδας απολαύουν του δικαιώματος ψήφου. Οι διοικητές της ομάδας αυτής θα προέρχονται από τις ΕθνΚΤ των κρατών μελών που θα κατέχουν τις επόμενες θέσεις στη σχετική κατάταξη, σύμφωνα με τα προαναφερθέντα κριτήρια. Η τρίτη ομάδα θα αποτελείται από τους υπόλοιπους διοικητές. Στην πρώτη ομάδα διατίθενται τέσσερα δικαιώματα ψήφου, στη δεύτερη οκτώ και στην τρίτη τρία. Με 27 κράτη μέλη στη ζώνη του ευρώ, η πρώτη ομάδα θα απολαύει δικαιώματος ψήφου με συχνότητα 80 %, η δεύτερη με συχνότητα 57 % και η τρίτη με συχνότητα 38 %.Η εκ περιτροπής άσκηση δικαιώματος ψήφου από τους διοικητές θα διέπεται επίσης από την αρχή σύμφωνα με την οποία εντός κάθε ομάδας οι διοικητές θα έχουν δικαίωμα ψήφου για ίσο χρόνο. Τα μέτρα, τα οποία είναι αναγκαία για την εφαρμογή της εν λόγω αρχής και τα οποία άπτονται απλώς των λειτουργικών πτυχών του συστήματος, θα λαμβάνονται από το διοικητικό συμβούλιο.Η σύνθεση των ομάδων θα προσαρμόζεται με κάθε αναπροσαρμογή του συνολικού ΑΕΠ σε τιμές αγοράς, σύμφωνα με το άρθρο 29.3 του καταστατικού, ή αύξηση του αριθμού των διοικητών συνεπεία της διεύρυνσης της ζώνης του ευρώ. Τα στοιχεία για τον υπολογισμό των μεριδίων συμμετοχής στο συνολικό ΑΕΠ σε τιμές αγοράς θα παρέχει η Επιτροπή βάσει των κανόνων που εγκρίνει το Συμβούλιο, σύμφωνα με το άρθρο 29.2 του καταστατικού. Τα στοιχεία για τον υπολογισμό των μεριδίων συμμετοχής στη ΣΛΚ των ΝΧΙ θα υπολογίζονται με βάση το στατιστικό πλαίσιο που ισχύει στην Ευρωπαϊκή Κοινότητα κατά το χρόνο του εν λόγω υπολογισμού. Επομένως, τα στοιχεία αυτά θα υπολογίζονται από την ΕΚΤ βάσει του πλαισίου που θεσπίζει το Συμβούλιο δυνάμει του άρθρου 5.4 του καταστατικού, ήτοι βάσει του κανονισμού (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα(1), περαιτέρω εξειδικευόμενου με τον κανονισμό (ΕΚ) αριθ. 2423/2001 της Ευρωπαϊκής Κεντρικής Τράπεζας, της 22ας Νοεμβρίου 2001, σχετικά με την ενοποιημένη λογιστική κατάσταση του τομέα των νομισματικών χρηματοπιστωτικών ιδρυμάτων(2), όπως τροποποιείται με τον κανονισμό (ΕΚ) αριθ. 2174/2002(3).Η προαναφερθείσα πενταετής προσαρμογή συνάδει προς τη ratio του άρθρου 29.3 του καταστατικού. Η εφαρμογή των νέων μεριδίων συμμετοχής που θα προκύπτουν από τις εν λόγω προσαρμογές θα αρχίζει από την πρώτη ημέρα του επόμενου έτους. Με την απόκτηση της ιδιότητας μέλους του διοικητικού συμβουλίου από έναν ή περισσότερους νέους διοικητές, οι περίοδοι αναφοράς που πρόκειται να χρησιμοποιούνται για τον υπολογισμό των μεριδίων συμμετοχής του κράτους μέλους της οικείας ΕθνΚΤ στο συνολικό ΑΕΠ σε τιμές αγοράς και στη ΣΛΚ των ΝΧΙ των κρατών μελών χωρίς παρέκκλιση θα πρέπει να είναι ίδιες με εκείνες που θα έχουν χρησιμοποιηθεί κατά την πιο πρόσφατη πενταετή προσαρμογή των μεριδίων. Η εφαρμογή των νέων μεριδίων συμμετοχής που θα προκύπτουν από τις έκτακτες αυτές προσαρμογές θα αρχίζει από την ημερομηνία απόκτησης της ιδιότητας μέλους του διοικητικού συμβουλίου από τους νέους διοικητές. Οι επιμέρους αυτές ρυθμίσεις θα αποτελούν τμήμα των εκτελεστικών διατάξεων που πρόκειται να εκδώσει το διοικητικό συμβούλιο.Κάθε απόφαση αναγκαία για την εκτέλεση των επιμέρους ρυθμίσεων που άπτονται των λειτουργικών πτυχών του συστήματος εκ περιτροπής άσκησης δικαιώματος ψήφου θα λαμβάνεται -κατ' εξαίρεση των ισχυόντων βάσει των νέων όρων ψηφοφορίας- με πλειοψηφία των δύο τρίτων του συνόλου των μελών του διοικητικού συμβουλίου, ανεξαρτήτως τού εάν αυτά έχουν δικαίωμα ψήφου ή όχι κατά το χρόνο λήψης της απόφασης.Άρθρο 2Πρέπει να συστηθεί στα κράτη μέλη να υιοθετήσουν την απόφαση του Συμβουλίου περί τροποποίησης του άρθρου 10.2 του καταστατικού. Η τροποποίηση αρχίζει να ισχύει μόνο αφού επικυρωθεί από όλα τα κράτη μέλη, σύμφωνα με τους αντίστοιχους συνταγματικούς τους κανόνες. Εν προκειμένω, το χρονοδιάγραμμα έναρξης της ισχύος διαμορφώνεται κατά το πρότυπο των τελικών διατάξεων της συνθήκης της Νίκαιας.(1) ΕΕ L 318 της 27.11.1998, σ. 8.(2) ΕΕ L 333 της 17.12.2001, σ. 1.(3) ΕΕ L 330 της 6.12.2002, σ. 29.